Ericu950/Stoicheia-meter-silver huggingface dataset:
οὐ μὴν ἔπεσεν ἀγωνιζόμενος , ἀλλὰ τῆς τροπῆς γενομένης ἀναφυγὼν πρός τι κρημνῶδες καὶ τῷ ξίφει γυμνῷ προσβαλὼν τὸ στέρνον , ἅμα καὶ φίλου τινὸς , ὥς φασι , συνεπιρρώσαντος τὴν πληγήν , ἀπέθανεν .
δημάδης ὁ ῥήτωρ ἰσχύων μὲν ἐν ταῖς Ἀθήναις διὰ τὸ πρὸς χάριν πολιτεύεσθαι Μακεδόνων καὶ Ἀντιπάτρου , πολλὰ δὲ γράφειν καὶ λέγειν ἀναγκαζόμενος παρὰ τὸ ἀξίωμα τῆς πόλεως καὶ τὸ ἦθος , ἔλεγε συγγνώμης ἄξιος εἶναι πολιτευόμενος τὰ ναυάγια τῆς πόλεως , τοῦτο δὲ εἰ καὶ τῷ ῥήτορι θρασύτερον εἴρηται , δόξειεν ἂν ἀληθὲς εἶναι μετενεχθὲν ἐπὶ τὴν Φωκίωνος πολιτείαν .
δημάδης μὲν γὰρ αὐτὸς ἦν ναυάγιον τῆς πόλεως , οὕτως ἀσελγῶς βιώσας καὶ πολιτευσάμενος ὥστε Ἀντίπατρον εἰπεῖν ἐπ αὐτοῦ , γέροντος ἤδη γεγονότος , ὅτι καθάπερ ἱερείου διαπεπραγμένου γλῶσσα καὶ κοιλία μόνον ἀπολείπεται 0 ·
τὴν δὲ Φωκίωνος ἀρετήν , ὥσπερ ἀνταγωνιστῇ βαρεῖ καὶ βιαίῳ καιρῷ συλλαχοῦσαν , αἱ τύχαι τῆς Ἑλλάδος ἀμαυρὰν καὶ ἀλαμπῆ πρὸς δόξαν ἐποίησαν 0 .
οὐ γὰρ Σοφοκλεῖ γε προσεκτέον ἀσθενῆ ποιοῦντι τὴν ἀρετὴν ἐν οἷς φησιν ·
ἀλλ οὐ γὰρ , ὦναξ , οὐ δ ὃς ἂν βλάστῃ μένει νοῦς τοῖς κακῶς πράξασιν , ἀλλ ἐξίσταται ·
τοσοῦτον δὲ τῇ τύχῃ δοτέον ἀντιταττομένῃ πρὸς τοὺς ἀγαθοὺς ἄνδρας ἰσχύειν , ὅσον ἀντὶ τῆς ἀξίας τιμῆς καὶ χάριτος ἐνίοις ψόγους πονηροὺς καὶ διαβολὰς ἐπιφέρουσαν τὴν πίστιν ἀσθενεστέραν ποιεῖν τῆς ἀρετῆς 0 .
καίτοι δοκοῦσιν οἱ δῆμοι μᾶλλον εἰς τοὺς ἀγαθοὺς ἐξυβρίζειν ὅταν εὐτυχῶσιν , ὑπὸ πραγμάτων μεγάλων καὶ δυνάμεως ἐπαιρόμενοι ·
συμβαίνει δὲ τ οὐναντίον , αἱ γὰρ συμφοραὶ πικρὰ μὲν τὰ ἤθη καὶ μικρόλυπα καὶ ἀκροσφαλῆ πρὸς ὀργὰς ποιοῦσι , δύσκολον δὲ τὴν ἀκοὴν καὶ τραχεῖαν , ὑπὸ παντὸς λόγου καὶ ῥήματος τόνον ἔχοντος ἐνοχλουμένην ὁ δὲ ἐπιτιμῶν τοῖς ἐξαμαρτανομένοις ἐξονειδίζειν τὰ δυστυχήματα δοκεῖ , καὶ καταφρονεῖν ὁ παρρησιαζόμενος 0 .
καὶ καθάπερ τὸ μέλι λυπεῖ τὰ τετρωμένα καὶ ἡλκωμένα μέρη τοῦ σώματος , οὕτως πολλάκις οἱ ἀληθινοὶ καὶ νοῦν ἔχοντες λόγοι δάκνουσι καὶ παροξύνουσι τοὺς κακῶς πράττοντας , ἐὰν μὴ προσηνεῖς ὦσι καὶ συνείκοντες , ὥσπερ ἀμέλει τὸ ἡδὺ μενοεικὲς ὁ ποιητὴς κέκληκεν , ὡς τῷ ἡδομένῳ τῆς ψυχῆς ὑπεῖκον καὶ μὴ μαχόμενον μη δ ἀντιτυποῦν .
καὶ γὰρ ὄμμα φλεγμαῖνον ἥδιστα τοῖς σκιεροῖς καὶ ἀλαμπέσιν ἐνδιατρίβει χρώμασι , τὰ δὲ αὐγὴν ἔχοντα καὶ φῶς ἀποστρέφεται , καὶ πόλις ἐν τύχαις ἀβουλήτοις γενομένη ψοφοδεὲς καὶ τρυφερόν ἐστι δι ἀσθένειαν ἀνέχεσθαι παρρησίας , ὅτε μάλιστα δεῖται , τῶν πραγμάτων ἀναφορὰν ἁμαρτήματος οὐκ ἐχόντων , διὸ πάντῃ σφαλερὸν ἡ τοιαύτη πολιτεία 0 ·
συναπόλλυσι γὰρ τὸν πρὸς χάριν λέγοντα καὶ προαπόλλυσι τὸν μὴ χαριζόμενον .
ὥσπερ οὖν τὸν ἥλιον οἱ μαθηματικοὶ λέγουσι μή τε τὴν αὐτὴν τῷ οὐρανῷ φερόμενον φοράν μή τε ἄντικρυς ἐναντίαν καὶ ἀντιβατικήν , ἀλλὰ λοξῷ καὶ παρεγκεκλιμένῳ πορείας σχήματι χρώμενον ὑγρὰν καὶ εὐκαμπῆ καὶ περιελιττομένην ἕλικα ποιεῖν , ᾗ σῴζεται πάντα καὶ λαμβάνει τὴν ἀρίστην κρᾶσιν , οὕτως ἄρα τῆς πολιτείας ὁ μὲν ὄρθιος ἄγαν καὶ πρὸς ἅπαντα τοῖς δημοσίοις ἀντιβαίνων τόνος ἀπηνὴς καὶ σκληρός , ὥσπερ αὖ πάλιν ἐπισφαλὲς καὶ κάταντες τὸ συνεφελκόμενον οἷς ἁμαρτάνουσιν οἱ πολλοὶ καὶ συνεπιρρέπον , ἡ δὲ ἀνθυπείκουσα πειθομένοις καὶ διδοῦσα τὸ πρὸς χάριν , εἶτα ἀπαιτοῦσα τὸ συμφέρον ἐπιστασία καὶ κυβέρνησις ἀνθρώπων πολλὰ πρᾴως καὶ χρησίμως ὑπουργούντων , εἰ μὴ πάντα δεσποτικῶς καὶ βιαίως ἄγοιντο , σωτήριος , ἐργώδης δὲ καὶ χαλεπὴ καὶ τὸ σεμνὸν ἔχουσα τῷ ἐπιεικεῖ δύσμικτον 0 1 2 ·
ἐὰν δὲ μιχθῇ , τοῦτό ἔστιν ἡ πάντων μὲν ῥυθμῶν , πασῶν δὲ ἁρμονιῶν ἐμμελεστάτη καὶ μουσικωτάτη κρᾶσις , ᾗ καὶ τὸν κόσμον ὁ θεὸς λέγεται διοικεῖν , οὐ βιαζόμενος , ἀλλὰ πειθοῖ καὶ λόγῳ παράγων τὴν ἀνάγκην .
ταῦτα δὲ καὶ Κάτωνι τῷ νέῳ συνέβη , καὶ γὰρ οὗτος οὐ πιθανὸν ἔσχεν οὐ δὲ προσφιλὲς ὄχλῳ τὸ ἦθος , οὐ δὲ ἤνθησεν ἐν τῇ πολιτείᾳ πρὸς χάριν ·
ἀλλ ὁ μὲν Κικέρων φησὶν αὐτὸν ὥσπερ ἐν τῇ Πλάτωνος πολιτείᾳ καὶ οὐκ ἐν τῇ Ῥωμύλου πολιτευόμενον ὑποστάθμῃ τῆς ὑπατείας ἐκπεσεῖν , ἐμοὶ δὲ τ αὐτὸ δοκεῖ παθεῖν τοῖς μὴ καθ ὥραν ἐκφανεῖσι καρποῖς 0 .
ὡς γὰρ ἐκείνους ἡδέως ὁρῶντες καὶ θαυμάζοντες οὐ χρῶνται , οὕτως ἡ Κάτωνος ἀρχαιοτροπία διὰ χρόνων πολλῶν ἐπιγενομένη βίοις διεφθορόσι καὶ πονηροῖς ἔθεσι δόξαν μὲν εἶχε μεγάλην καὶ κλέος , οὐκ ἐνήρμοσε δὲ ταῖς χρείαις διὰ βάρος καὶ μέγεθος τῆς ἀρετῆς ἀσύμμετρον τοῖς καθεστῶσι καιροῖς .
καὶ γὰρ αὐτὸς οὐ κεκλιμένης μὲν ἤδη τῆς πατρίδος , ὥσπερ ὁ Φωκίων , πολὺν δὲ χειμῶνα καὶ σάλον ἐχούσης , ὅσον ἱστίων καὶ κάλων ἐπιλαβέσθαι καὶ παραστῆναι τοῖς πλέον δυναμένοις πολιτευσάμενος , οἰάκων δὲ καὶ κυβερνήσεως ἀπωσθείς , ὅμως μέγαν ἀγῶνα τῇ τύχῃ περιέστησεν 0 .
εἷλε μὲν γὰρ καὶ κατέβαλε τὴν πολιτείαν δι ἄλλους , μόλις δὲ καὶ βραδέως καὶ χρόνῳ πολλῷ καὶ παρὰ μικρὸν ἐλθοῦσαν περιγενέσθαι διὰ Κάτωνα καὶ τὴν Κάτωνος ἀρετήν ·
ᾗ παραβάλλομεν τὴν Φωκίωνος , οὐ κατὰ κοινὰς ὁμοιότητας , ὡς ἀγαθῶν καὶ πολιτικῶν ἀνδρῶν ἔστι γὰρ ἀμέλει καὶ ἀνδρείας διαφορὰ πρὸς ἀνδρείαν , ὡς τῆς Ἀλκιβιάδου πρὸς τὴν Ἐπαμεινώνδου , καὶ φρονήσεως πρὸς φρόνησιν , ὡς τῆς Θεμιστοκλέους πρὸς τὴν Ἀριστείδου , καὶ δικαιοσύνης πρὸς δικαιοσύνην , ὡς τῆς Νομᾶ πρὸς τὴν Ἀγησιλάου 0 1 2 .
τούτων δὲ τῶν ἀνδρῶν αἱ ἀρεταὶ μέχρι τῶν τελευταίων καὶ ἀτόμων διαφορῶν ἕνα χαρακτῆρα καὶ μορφὴν καὶ χρῶμα κοινὸν ἤθους ἐγκεκραμένον ἐκφέρουσιν , ὥσπερ ἴσῳ μέτρῳ μεμιγμένου πρὸς τὸ αὐστηρὸν τοῦ φιλανθρώπου καὶ πρὸς τὸ ἀσφαλὲς τοῦ ἀνδρείου , καὶ τῆς ὑπὲρ ἄλλων μὲν κηδεμονίας , ὑπὲρ αὐτῶν δὲ ἀφοβίας , καὶ πρὸς μὲν τὸ αἰσχρὸν εὐλαβείας , πρὸς δὲ τὸ δίκαιον εὐτονίας συνηρμοσμένης ὁμοίως 0 1 2 ·
ὥστε λεπτοῦ πάνυ λόγου δεῖσθαι καθάπερ ὀργάνου πρὸς διάκρισιν καὶ ἀνεύρεσιν τῶν διαφερόντων 0 .
τὸ μὲν οὖν Κάτωνος ὡμολόγηται γένος ἐκ λαμπρῶν ὑπάρχειν , ὡς λεχθήσεται ·
φωκίωνα δὲ τεκμαίρομαι μὴ παντάπασιν εἶναι γένους ἀτίμου καὶ καταπεπτωκότος .
εἰ γὰρ ἦν , ὥς φησιν Ἰδομενεύς , δοιδυκοποιοῦ πατρός , οὐκ ἂν ἐν τῷ λόγῳ Γλαύκιππος ὁ Ὑπερείδου μυρία συνειλοχὼς καὶ εἰρηκὼς κατ αὐτοῦ κακὰ τὴν δυσγένειαν παρῆκεν , οὐ δ ἂν οὕτως ἐλευθερίου βίου καὶ σώφρονος παιδείας μετέσχεν ὥστε τῆς Πλάτωνος ἔτι μειράκιον ὤν , ὕστερον δὲ τῆς Ξενοκράτους διατριβῆς , ἐν Ἀκαδημείᾳ μετασχεῖν , καὶ τῶν ἀρίστων ἐξ ἀρχῆς ἐπιτηδευμάτων ζηλωτὴς γενέσθαι .
φωκίωνα γὰρ οὔ τε γελάσαντά τις οὔ τε κλαύσαντα ῥᾳδίως Ἀθηναίων εἶδεν , οὐ δ ἐν βαλανείῳ δημοσιεύοντι λουσάμενον , ὡς ἱστόρηκε Δοῦρις , οὐ δὲ ἐκτὸς ἔχοντα τὴν χεῖρα τῆς περιβολῆς , ὅτε τύχοι περιβεβλημένος , ἐπεὶ κατά γε τὴν χώραν καὶ τὰς στρατείας ἀνυπόδητος ἀεὶ καὶ γυμνὸς ἐβάδιζεν , εἰ μὴ ψῦχος ὑπερβάλλον εἴη καὶ δυσκαρτέρητον , ὥστε καὶ παίζοντας ἤδη τοὺς στρατευομένους σύμβολον μεγάλου ποιεῖσθαι χειμῶνος ἐνδεδυμένον Φωκίωνα .
τῷ δὲ ἤθει προσηνέστατος ὢν καὶ φιλανθρωπότατος ἀπὸ τοῦ προσώπου δυσξύμβολος ἐφαίνετο καὶ σκυθρωπός , ὥστε μὴ ῥᾳδίως ἄν τινα μόνον ἐντυχεῖν αὐτῷ τῶν ἀσυνήθων , διὸ καὶ Χάρητί ποτε πρὸς τὰς ὀφρῦς αὐτοῦ λέγοντι τῶν Ἀθηναίων ἐπιγελώντων , οὐδὲν , εἶπεν , αὕτη ὑμᾶς λελύπηκεν ἡ ὀφρύς ·
ὁ δὲ τούτων γέλως πολλὰ κλαῦσαι τὴν πόλιν πεποίηκεν .
ὁμοίως δέ πως τοῦ Φωκίωνος καὶ ὁ λόγος ἦν ἐπὶ χρηστοῖς εὐτυχήμασι καὶ διανοήμασι σωτήριος , προστακτικήν τινα καὶ αὐστηρὰν καὶ ἀνήδυντον ἔχων βραχυλογίαν .
ὡς γὰρ ὁ Ζήνων ἔλεγεν ὅτι δεῖ τὸν φιλόσοφον εἰς νοῦν ἀποβάπτοντα προφέρεσθαι τὴν λέξιν , οὕτως ὁ Φωκίωνος λόγος πλεῖστον ἐν ἐλαχίστῃ λέξει νοῦν εἶχε .
καὶ πρὸς τοῦτο ἔοικεν ἀπιδὼν ὁ Σφήττιος Πολύευκτος εἰπεῖν ὅτι ῥήτωρ μὲν ἄριστος εἴη Δημοσθένης , εἰπεῖν δὲ δεινότατος ὁ Φωκίων 0 .
ὡς γὰρ ἡ τοῦ νομίσματος ἀξία πλείστην ἐν ὄγκῳ βραχυτάτῳ δύναμιν ἔχει , οὕτω λόγου δεινότης ἐδοκεῖ πολλὰ σημαίνειν ἀπ ὀλίγων , καὶ μέντοι καὶ αὐτόν ποτε τὸν Φωκίωνά φασι πληρουμένου τοῦ θεάτρου περιπατεῖν ὑπὸ σκηνήν αὐτόν ὄντα πρὸς ἑαυτῷ τὴν διάνοιαν εἰπόντος δέ τινος τῶν φίλων , σκεπτομένῳ , Φωκίων , ἔοικας , ναὶ μὰ τὸν Δία , φάναι , σκέπτομαι εἴ τι δύναμαι τοῦ λόγου ἀφελεῖν ὃν μέλλω λέγειν πρὸς Ἀθηναίους .
ὁ δὲ Δημοσθένης τῶν μὲν ἄλλων κατεφρόνει πολὺ ῥητόρων , ἀνισταμένου δὲ Φωκίωνος εἰώθει λέγειν ἀτρέμα πρὸς τοὺς φίλους , ἡ τῶν ἐμῶν λόγων κοπὶς πάρεστιν .
ἀλλὰ τοῦτο μὲν ἴσως πρὸς τὸ ἦθος ἀνοιστέον ἐπεὶ καὶ ῥῆμα καὶ νεῦμα μόνον ἀνδρὸς ἀγαθοῦ μυρίοις ἐνθυμήμασι καὶ περιόδοις ἀντίρροπον ἔχει πίστιν .
νέος δὲ ὢν Χαβρίᾳ προσέμιξεν ἑαυτὸν τῷ στρατηγῷ καὶ παρείπετο , πολλὰ μὲν εἰς ἐμπειρίαν τῶν πολεμικῶν ὠφελούμενος , ἔστι δὲ ἐν οἷς ἐπανορθούμενος τήν ἐκείνου φύσιν ἀνώμαλον οὖσαν καὶ ἄκρατον .
νωθρὸς γὰρ ὢν ὁ Χαβρίας καὶ δυσκίνητος ἄλλως ἐν αὐτοῖς τοῖς ἀγῶσιν ὤργα καὶ διεπυροῦτο τῷ θυμῷ καὶ συνεξέπιπτε τοῖς θρασυτάτοις παραβολώτερον , ὥσπερ ἀμέλει καὶ κατέστρεψε τόν βίον ἐν Χίῳ πρῶτος εἰσελάσας τῇ τριήρει καὶ βιαζόμενος πρὸς τήν ἀπόβασιν .
ἀσφαλὴς οὖν ἅμα καὶ δραστήριος ὁ Φωκίων φαινόμενος τήν τε μέλλησιν ἀνεθέρμαινε τοῦ Χαβρίου , καὶ πάλιν ἀφῄρει τήν ἄκαιρον ὀξύτητα τῆς ὁρμῆς .
ὅθεν εὐμενὴς ὢν ὁ Χαβρίας καὶ χρηστός , ἠγάπα καὶ προῆγεν αὐτὸν ἐπὶ πράξεις καὶ ἡγεμονίας , γνώριμον ποιῶν τοῖς Ἕλλησι , καὶ τὰ πλείστης ἄξια σπουδῆς ἐκείνῳ χρώμενος .
κ ἀκ τῆς περὶ Νάξον ναυμαχίας ὄνομα καὶ δόξαν οὐ μικρὰν Φωκίωνι περιεποίησε ·
τοῦ γὰρ εὐωνύμου κέρως ἀπέδωκεν αὐτῷ τήν ἡγεμονίαν , καθ ὃ καὶ τήν μάχην ὀξεῖαν εἶχεν ὁ ἀγὼν καὶ κρίσιν ἐποίησε ταχεῖαν .
πρώτην οὖν ἐκείνην ναυμαχίαν ἡ πόλις αὐτὴ δι αὑτῆς ἀγωνισαμένη τοῖς Ἕλλησι μετὰ τήν ἅλωσιν , καὶ κατατυχοῦσα , τόν τε Χαβρίαν ὑπερηγάπησε καὶ τοῦ Φωκίωνος ὡς ἀνδρὸς ἡγεμονικοῦ λόγον ἔσχεν .
ἐνίκων δὲ μεγάλοις μυστηρίοις ·
καὶ παρεῖχεν οἰνοχόημα Χαβρίας Ἀθηναίοις καθ ἕκαστον ἐνιαυτὸν τῇ ἕκτῃ ἐπὶ δέκα τοῦ Βοηδρομιῶνος .
ἐκ τούτου λέγεται πέμποντος αὐτὸν ἐπὶ τὰς νησιωτικὰς συντάξεις τοῦ Χαβρίου καὶ ναῦς εἴκοσι διδόντος εἰπεῖν , εἰ μὲν ὡς πολεμήσων πέμποιτο , μείζονος δεῖν δυνάμεως , εἰ δὲ ὡς πρὸς συμμάχους , ἀρκεῖν ναῦν μίαν καὶ πλεύσαντα τῇ αὐτοῦ τριήρει καὶ διαλεχθέντα ταῖς πόλεσι καὶ συγγενόμενον τοῖς ἄρχουσιν ἐπιεικῶς καὶ ἀφελῶς καταπλεῦσαι μετὰ πολλῶν νεῶν , ἃς ἀπέστειλαν οἱ σύμμαχοι τὰ χρήματα τοῖς Ἀθηναίοις κομιζούσας 0 1 2 .
οὐ μόνον δὲ ζῶντα τὸν Χαβρίαν θεραπεύων διετέλει καὶ τιμῶν , ἀλλὰ καὶ τελευτήσαντος αὐτοῦ τῶν προσηκόντων καλῶς ἐπεμελεῖτο , καὶ τὸν παῖδα Κτήσιππον ἐβούλετο μὲν ἄνδρα ποιεῖν ἀγαθόν , ἔμπληκτον δὲ ὁρῶν καὶ ἀνάγωγον ὅμως οὐκ ἀπεῖπεν ἐπανορθούμενος καὶ ἀποκρύπτων τὰ αἴσχη .
πλὴν ἅπαξ λέγεται , παρενοχλοῦντος ἐν στρατείᾳ τινὶ τοῦ νεανίσκου καὶ κόπτοντος αὐτὸν ἐρωτήμασιν ἀκαίροις καὶ συμβουλίαις οἷον ἐπανορθουμένου καὶ παραστρατηγοῦντος , εἰπεῖν ·
ὦ Χαβρία , Χαβρία , μεγάλην γέ σοι χάριν ἐκτίνω τῆς φιλίας ὑπομένων σου τὸν υἱόν .
ὁρῶν δὲ τοὺς τὰ κοινὰ πράσσοντας τότε διῃρημένους ὥσπερ ἀπὸ κλήρου τὸ στρατήγιον καὶ τὸ βῆμα , καὶ τοὺς μὲν λέγοντας ἐν τῷ δήμῳ καὶ γράφοντας μόνον , ὧν Εὔβουλος ἦν καὶ Ἀριστοφῶν καὶ Δημοσθένης καὶ Λυκοῦργος καὶ Ὑπερείδης , Διοπείθην δὲ καὶ Μενεσθέα καὶ Λεωσθένην καὶ Χάρητα τῷ στρατηγεῖν καὶ πολεμεῖν αὔξοντας ἑαυτούς , ἐβούλετο τὴν Περικλέους καὶ Ἀριστείδου καὶ Σόλωνος πολιτείαν ὥσπερ ὁλόκληρον καὶ διηρμοσμένην ἐν ἀμφοῖν ἀναλαβεῖν καὶ ἀποδοῦναι 0 .
καὶ γὰρ τῶν ἀνδρῶν ἐκείνων ἕκαστος ἐφαίνετο κατὰ τὸν Ἀρχίλοχον , ἀμφότερον , θεράπων μὲν Ἐνυαλίοιο θεοῖο , καὶ Μουσέων ἐρατᾶν δῶρον ἐπιστάμενος ·
καὶ τὴν θεὸν ἑώρα πολεμικήν τε ἅμα καὶ πολιτικὴν οὖσαν καὶ προσαγορευομένην .
οὕτω δὲ συντάξας ἑαυτόν ἐπολιτεύετο μὲν ἀεὶ πρὸς εἰρήνην καὶ ἡσυχίαν , ἐστρατήγησε δὲ πλείστας οὐ μόνον τῶν καθ ἑαυτόν , ἀλλὰ καὶ τῶν πρὸ αὐτοῦ στρατηγίας , οὐ παραγγέλλων οὐ δὲ μετιών , ἀλλ οὐ δὲ φεύγων οὐ δὲ ἀποδιδράσκων τῆς πόλεως καλούσης , ὁμολογεῖται γὰρ ὅτι πέντε καὶ τεσσαράκοντα στρατηγίας ἔλαβεν οὐ δ ἅπαξ ἀρχαιρεσίοις παρατυχών , ἀλλ ἀπόντα μεταπεμπομένων αὐτὸν ἀεὶ καὶ χειροτονούντων , ὥστε θαυμάζειν τοὺς οὐκ εὖ φρονοῦντας τὸν δῆμον ὅτι , πλεῖστα τοῦ Φωκίωνος ἀντικρούοντος αὐτῷ καὶ μηδὲν εἰπόντος πώποτε μη δὲ πράξαντος πρὸς χάριν , ὥσπερ ἀξιοῦσι τοὺς βασιλεῖς τοῖς κόλαξι χρῆσθαι μετὰ τὸ κατὰ χειρὸς ὕδωρ , ἐχρῆτο οὗτος τοῖς μὲν κομψοτέροις ;
καὶ ἱλαροῖς ἐν παιδιᾶς μέρει δημαγωγοῖς , ἐπὶ δὲ τὰς ἀρχὰς ἀεὶ νήφων καὶ σπουδάζων τὸν αὐστηρότατον καὶ φρονιμώτατον ἐκάλει τῶν πολιτῶν καὶ μόνον ἢ μᾶλλον ταῖς βουλήσεσιν αὐτοῦ καὶ ὁρμαῖς ἀντιτασσόμενον 0 .
χρησμοῦ μὲν γὰρ ἐκ Δελφῶν ἀναγνωσθέντος ὅτι , τῶν ἄλλων Ἀθηναίων ὁμοφρονούντων , εἷς ἀνὴρ ἐναντία φρονοίη τῇ πόλει , παρελθὼν ὁ Φωκίων ἀμελεῖν ἐκέλευσεν , ὡς αὐτὸς ὢν ὁ ζητούμενος 0 ·
μόνῳ γὰρ αὐτῷ μηδὲν ἀρέσκειν τῶν πραττομένων 0 .
ἐπεὶ δὲ λέγων ποτὲ γνώμην πρὸς τὸν δῆμον εὐδοκίμει καὶ πάντας ὁμαλῶς ἑώρα τὸν λόγον ἀποδεχομένους , ἐπιστραφεὶς πρὸς τοὺς φίλους εἶπεν ·
οὐ δή πού τι κακὸν λέγων ἐμαυτὸν λέληθα ;
πρὸς δὲ θυσίαν τινὰ τῶν Ἀθηναίων αἰτούντων ἐπιδόσεις , καὶ τῶν ἄλλων ἐπιδιδόντων , κληθεὶς πολλάκις ἔφη ·
τούτους αἰτεῖτε τοὺς πλουσίους ·
ἐγὼ δὲ αἰσχυνοίμην ἄν , εἰ τούτῳ μὴ ἀποδιδοὺς ὑμῖν ἐπιδοίην , δείξας Καλλικλέα τὸν δανειστήν , ὡς δ οὐκ ἐπαύοντο κεκραγότες καὶ καταβοῶντες , λόγον εἶπεν αὐτοῖς τοῦτον ·
ἀνὴρ δειλὸς ἐπὶ πόλεμον ἐξῄει , φθεγξαμένων δὲ κοράκων τὰ ὅπλα θεὶς ἡσύχαζεν ·
εἶτα ἀναλαβὼν αὖθις ἐξῄει , καὶ φθεγγομένων πάλιν ὑπέστη , καὶ τέλος εἶπεν ·
ὑμεῖς κεκράξεσθε μὲν μέγιστον ὡς δυνατόν , ἐμοῦ δὲ οὐ γεύσεσθε 0 .
πάλιν δέ ποτε τῶν Ἀθηναίων ἐξαγαγεῖν αὐτὸν ἐπὶ τοὺς πολεμίους κελευόντων , ὡς δ οὐκ ἐβούλετο , δειλὸν καὶ ἄνανδρον ἀποκαλούντων , οὔ τε ὑμεῖς , εἶπεν , ἐμὲ δύνασθε ποιῆσαι θαρσαλέον οὔ τε ἐγὼ ὑμᾶς δειλούς 0 .
οὐ μὴν ἀλλ ἴσμεν ἀλλήλους .
ἐν δὲ καιροῖς ἐπισφαλέσι τραχυνομένου τοῦ δήμου πρὸς αὐτὸν σφόδρα καὶ τῆς στρατηγίας εὐθύνας ἀπαιτοῦντος , σωθείητε , εἶπεν , ὦ μακάριοι , πρῶτον .
ἐπεὶ δὲ πολεμοῦντες μὲν ἦσαν ταπεινοὶ καὶ περιδεεῖς , γενομένης δὲ εἰρήνης ἐθρασύνοντο καὶ κατεβόων τοῦ Φωκίωνος ὡς ἀφῃρημένου τὴν νίκην αὐτῶν , εὐτυχεῖτε , εἶπεν , ἔχοντες στρατηγὸν εἰδότα ὑμᾶς ·
ἐπεὶ πάλαι ἂν ἀπωλώλειτε 0 .
τοῖς δὲ Βοιωτοῖς οὐ βουλομένων αὐτῶν δικάζεσθαι περὶ τῆς χώρας , ἀλλὰ πολεμεῖν , συνεβούλευε διὰ τῶν λόγων , ἐν οἷς εἰσι κρείττους , μὴ διὰ τῶν ὅπλων , ἐν οἷς εἰσιν ἥττους , μάχεσθαι .
λέγοντα δὲ αὐτὸν οὐ προσιεμένων οὐ δὲ ὑπομενόντων ἀκούειν , ἐμέ , εἶπεν , ὑμεῖς ἃ μὴ βούλομαι ποιεῖν βιάσασθαι δύνασθε , λέγειν δὲ ἃ μὴ δεῖ παρὰ γνώμην οὐκ ἀναγκάσετε .
τῶν δὲ ἀντιπολιτευομένων αὐτῷ ῥητόρων Δημοσθένους μὲν εἰπόντος , ἀποκτενοῦσί σε Ἀθηναῖοι , Φωκίων , ἂν μανῶσιν , εἶπε ·
σὲ δέ , ἂν σωφρονῶσι 0 ·
πολύευκτον δὲ τὸν Σφήττιον ὁρῶν ἐν καύματι συμβουλεύοντα τοῖς Ἀθηναίοις πολεμεῖν πρὸς Φίλιππον , εἶτα ὑπ ἄσθματος πολλοῦ καὶ ἱδρῶτος , ἅτε δὴ καὶ ὑπέρπαχυν ὄντα , πολλάκις ἐπιρροφοῦντα τοῦ ὕδατος .
ἄξιον , ἔφη , τούτῳ πιστεύσαντας ὑμᾶς ψηφίσασθαι τὸν πόλεμον , ὃν τί οἴεσθε ποιήσειν ἐν τῷ θώρακι καὶ τῇ ἀσπίδι , τῶν πολεμίων ἐγγὺς ὄντων , ὅτε λέγων πρὸς ὑμᾶς ἃ ἔσκεπται κινδυνεύει πνιγῆναι 0 ;
τοῦ δὲ Λυκούργου πολλὰ βλάσφημα πρὸς αὐτὸν εἰπόντος ἐν ἐκκλησίᾳ , καὶ πρὸς ἅπασιν ὅτι , δέκα τῶν πολιτῶν ἐξαιτοῦντος Ἀλεξάνδρου , συνεβούλευεν ἐκδοῦναι , εἶπε ·
πολλὰ ἐγὼ συμβεβούλευκα καλὰ καὶ συμφέροντα τούτοις , ἀλλ οὐ πείθονταί μοι .
ἦν δέ τις Ἀρχιβιάδης ἐπικαλούμενος Λακωνιστής , πώγωνά τε καθειμένος ὑπερφυῆ μεγέθει καὶ τρίβωνα φορῶν ἀεὶ καὶ σκυθρωπάζων τοῦτον ἐν βουλῇ θορυβούμενος ὁ Φωκίων ἐπεκαλεῖτο τῷ λόγῳ μάρτυν ἅμα καὶ βοηθόν , ὡς δὲ ἀναστὰς ἐκεῖνος ἃ πρὸς χάριν ἦν τοῖς Ἀθηναίοις συνεβούλευεν , ἁψάμενος αὐτοῦ τῶν γενείων ·
ὦ Ἀρχιβιάδη , εἶπε , τί οὖν οὐκ ἀπεκείρω ;
ἀριστογείτονος δὲ τοῦ συκοφάντου πολεμικοῦ μὲν ὄντος ἐν ταῖς ἐκκλησίαις καὶ παροξύνοντος ἐπὶ τὰς πράξεις τὸν δῆμον , ἐν δὲ τῷ καταλόγῳ προσελθόντος ἐπὶ βακτηρίᾳ τὼ σκέλη καταδεδεμένου , πόρρωθεν αὐτὸν ἀπὸ τοῦ βήματος ἰδὼν ὁ Φωκίων ἀνέκραγε ·
γράφε καὶ Ἀριστογείτονα χωλὸν καὶ πονηρόν .
ὥστε θαυμάζειν ὅπως καὶ ὁπόθεν τραχὺς οὕτως ἀνὴρ καὶ σκυθρωπὸς ἐκτήσατο τὴν τοῦ χρηστοῦ προσηγορίαν 0 .
ἔστι δέ , οἶμαι , χαλεπόν , οὐ μὴν ἀδύνατον , ὥσπερ οἶνον , καὶ ἄνθρωπον τὸν αὐτὸν ἡδὺν ἅμα καὶ αὐστηρὸν εἶναι 0 1 ·
καθάπερ ἕτεροι πάλιν , φαινόμενοι γλυκεῖς , ἀηδέστατοι τοῖς χρωμένοις εἰσὶ καὶ βλαβερώτατοι .
καίτοι φασὶν Ὑπερείδην ποτὲ εἰπεῖν πρὸς τὸν δῆμον , ἄνδρες Ἀθηναῖοι , μὴ σκοπεῖτε μόνον εἰ πικρός , ἀλλ εἰ προῖκά εἰμι πικρός , ὥσπερ τῇ πλεονεξίᾳ μόνον ἐπαχθεῖς καὶ λυπηροὺς ὄντας , οὐχὶ μᾶλλον , ὅσοι πρὸς ὕβριν καὶ φθόνον ἢ ὀργὴν ἢ φιλονεικίαν τινὰ χρῶνται τῷ δύνασθαι , τούτους δεδιότων καὶ προβαλλομένων τῶν πολλῶν 0 .
φωκίων τοίνυν ἔχθρᾳ μὲν οὐδένα τῶν πολιτῶν κακῶς ἐποίησεν , οὐ δὲ ἐνόμιζεν ἐχθρόν ἀλλ ὅσον ἔδει μόνον τῶν ἐνισταμένων οἷς ἔπραττεν ὑπὲρ τῆς πατρίδος κατεξαναστῆναι τραχὺς ὢν καὶ δυσεκβίαστος καὶ ἀπαραίτητος , εἰς τὸν ἄλλον βίον εὐμενῆ πᾶσι καὶ κοινὸν καὶ φιλάνθρωπον ἑαυτὸν παρεῖχεν , ὥστε καὶ πταίσασι βοηθεῖν καὶ κινδυνεύουσι συνεξετάζεσθαι τοῖς διαφόροις .
ἐγκαλούντων δὲ τῶν φίλων ὅτι πονηρῷ τινι κρινομένῳ συνεῖπε , τοὺς χρηστοὺς ἔφη μὴ δεῖσθαι βοηθείας .
ἀριστογείτονος δὲ τοῦ συκοφάντου μετὰ τὴν καταδίκην πέμψαντος καὶ δεηθέντος ἐλθεῖν πρὸς αὐτόν , ὑπακούσας ἐβάδιζεν εἰς τὸ δεσμωτήριον ·
οὐκ ἐώντων δὲ τῶν φίλων , ἐάσατε , εἶπεν , ὦ μακάριοι ·
ποῦ γὰρ ἄν τις ἥδιον Ἀριστογείτονι συμβάλοι ;
καὶ μὴν οἵ γε σύμμαχοι καὶ οἱ νησιῶται τοὺς Ἀθήνηθεν ἀποστόλους ἑτέρου μὲν ἐκπλέοντος στρατηγοῦ πολεμίους νομίζοντες ἐφράγνυντο τείχη καὶ λιμένας ἀπεχώννυσαν καὶ κατεκόμιζον ἀπὸ τῆς χώρας εἰς τὰς πόλεις βοσκήματα καὶ ἀνδράποδα καὶ γυναῖκας καὶ παῖδας ·
εἰ δὲ Φωκίων ἡγοῖτο , πόρρω ναυσὶν ἰδίαις ἀπαντῶντες ἐστεφανωμένοι καὶ χαίροντες ὡς αὑτοὺς κατῆγον 0 .
παραδυομένου δὲ εἰς τὴν Εὔβοιαν τοῦ Φιλίππου καί δύναμιν ἐκ Μακεδονίας διαβιβάζοντος καὶ τὰς πόλεις οἰκειουμένου διὰ τυράννων , Πλουτάρχου δὲ τοῦ Ἐρετριέως καλοῦντος τοὺς Ἀθηναίους καί δεομένου τὴν νῆσον ἐξελέσθαι καταλαμβανομένην ὑπὸ τοῦ Μακεδόνος , ἀπεστάλη στρατηγὸς ὁ Φωκίων ἔχων δύναμιν οὐ πολλήν , ὡς τῶν ἐκεῖ συστησομένων ἑτοίμως πρὸς αὐτόν .
εὑρὼν δὲ προδοτῶν ἅπαντα μεστὰ καί νοσοῦντα καὶ διορωρυγμένα δωροδοκίαις εἰς κίνδυνον μέγαν κατέστη ·
καί τινα λόφον χαράδρᾳ βαθείᾳ τῶν περὶ τὰς Ταμύνας ἐπιπέδων ἀποκρυπτόμενον καταλαβών συνεῖχεν ἐν τούτῳ καί συνεκράτει τὸ μαχιμώτατον τῆς δυνάμεως .
τῶν δὲ ἀτάκτων καί λάλων καί πονηρῶν διαδιδρασκόντων ἐκ τοῦ στρατοπέδου καί ἀποχωρούντων ἐκέλευσεν ἀμελεῖν τοὺς ἡγεμόνας ·
καί γὰρ ἐνταῦθα δυσχρήστους ὑπὸ ἀταξίας ἔσεσθαι καί βλαβεροὺς τοῖς μαχομένοις , κ ἀκεῖ τοιαῦτα συνειδότας αὑτοῖς ἧττον αὐτοῦ καταβοήσεσθαι καί μὴ πάνυ συκοφαντήσειν .
ὡς δὲ ἐπῄεσαν οἱ πολέμιοι , κελεύσας ἐν τοῖς ὅπλοις ἀτρεμεῖν ἄχρι ἂν αὐτὸς σφαγιάσηται , πλείω διέτριβε χρόνον ἢ δυσιερῶν ἢ βουλόμενος ἐγγυτέρω τοὺς πολεμίους ἐπισπάσασθαι .
διὸ πρῶτον μὲν ὁ Πλούταρχος οἰόμενος ἀποδειλιᾶν καὶ κατοκνεῖν ἐκεῖνον ἐξέδραμε μετὰ τῶν ξένων ἔπειτα τοῦτον ἰδόντες οἱ ἱππεῖς οὐκ ἐκαρτέρησαν , ἀλλ ἤλαυνον εὐθὺς εἰς τοὺς πολεμίους ἀσύντακτοι καὶ σποράδες ἐκ τοῦ στρατοπέδου προσφερόμενοι .
νικωμένων δὲ τῶν πρώτων ἅπαντες ἐσκεδάσθησαν καὶ ὁ Πλούταρχος ἔφυγε ·
καὶ τῷ χάρακι προσμίξαντες ἔνιοι τῶν πολεμίων ἐκκόπτειν ἐπειρῶντο καὶ διασπᾶν ὡς ἁπάντων κεκρατηκότες , ἐν τούτῳ δὲ τῶν ἱερῶν γενομένων , τοὺς μὲν εὐθὺς ἐκ τοῦ στρατοπέδου προσπεσόντες οἱ Ἀθηναῖοι τρέπουσι καὶ καταβάλλουσι τοὺς πλείστους περὶ τοῖς ἐρύμασι φεύγοντας , ὁ δὲ Φωκίων τὴν μὲν φάλαγγα προσέταξεν ἐφεδρεύειν ἀναλαμβάνουσαν ἅμα καὶ προσδεχομένην τοὺς ἐν τῇ φυγῇ πρότερον διασπαρέντας , αὐτὸς δὲ τοὺς ἐπιλέκτους ἔχων ἐνέβαλε τοῖς πολεμίοις .
καὶ μάχης καρτερᾶς γενομένης πάντες μὲν ἐκθύμως ἠγωνίσαντο καὶ ἀφειδῶς , Θάλλος δὲ ὁ Κινέου καὶ Γλαῦκος ὁ Πολυμήδους περὶ αὐτὸν τεταγμένοι τόν στρατηγὸν ἠρίστευσαν .
οὐ μὴν ἀλλὰ καὶ Κλεοφάνης ἄξιον πλείστου παρέσχεν ἑαυτὸν ἐν ἐκείνῃ τῇ μάχῃ .
τοὺς γὰρ ἱππεῖς ἀνακαλούμενος ἐκ τῆς τροπῆς καὶ βοῶν καὶ διακελευόμενος κινδυνεύοντι τῷ στρατηγῷ βοηθεῖν , ἐποίησεν ἀναστρέψαντας ἐπιρρῶσαι τὸ νίκημα τῶν ὁπλιτῶν .
ἐκ τούτου τόν τε Πλούταρχον ἐξέβαλεν ἐκ τῆς Ἐρετρίας , καὶ Ζάρητρα φρούριον ἑλὼν ἐπικαιρότατον , ᾗ μάλιστα συνελαύνεται τὸ πλάτος εἰς βραχὺ διάζωμα τῆς νήσου σφιγγομένης ἑκατέρωθεν ταῖς θαλάσσαις , ὅσους ἔλαβεν αἰχμαλώτους Ἕλληνας ἀφῆκε , φοβηθεὶς τοὺς ῥήτορας τῶν Ἀθηναίων , μὴ πρὸς ὀργήν τι βιάσωνται τόν δῆμον ἀγνωμονῆσαι περὶ αὐτούς ·
ἐπεὶ δὲ ταῦτα διαπραξάμενος ἀπέπλευσεν ὁ Φωκίων , ταχὺ μὲν ἐπόθησαν οἱ σύμμαχοι τὴν χρηστότητα καὶ δικαιοσύνην αὐτοῦ , ταχὺ δὲ ἔγνωσαν οἱ Ἀθηναῖοι τὴν ἐμπειρίαν καὶ ῥώμην τοῦ ἀνδρός , ὁ γὰρ μετ ἐκεῖνον ἐλθὼν ἐπὶ τὰ πράγματα Μολοσσὸς οὕτως ἐπολέμησεν ὥστε καὶ ζῶν αὐτὸς ὑποχείριος γενέσθαι τοῖς πολεμίοις ·
ἐπεὶ δὲ μεγάλα ταῖς ἐλπίσι περινοῶν ὁ Φίλιππος εἰς Ἑλλήσποντον ἦλθε μετὰ πάσης τῆς δυνάμεως , ὡς Χερρόνησον ἐν τ αὐτῷ καὶ Πέρινθον ἕξων καὶ Βυζάντιον , ὡρμημένων δὲ τῶν Ἀθηναίων βοηθεῖν οἱ ῥήτορες ἠγωνίσαντο τὸν Χάρητα στρατηγὸν ἀποσταλῆναι , καὶ πλεύσας ἐκεῖνος οὐδὲν ἄξιον τῆς δυνάμεως ἔπραττεν , οὐ δὲ αἱ πόλεις ἐδέχοντο τὸν στόλον , ἀλλ ὕποπτος ὢν πᾶσιν ἐπλανᾶτο χρηματιζόμενος ἀπὸ τῶν συμμάχων καὶ καταφρονούμενος ὑπὸ τῶν πολεμίων , ὁ δὲ δῆμος ὑπὸ τῶν ῥητόρων παροξυνόμενος ἠγανάκτει καὶ μετενόει τοῖς Βυζαντίοις πέμψας τὴν βοήθειαν , ἀναστὰς ὁ Φωκίων εἶπεν ὅτι δεῖ μὴ τοῖς ἀπιστοῦσιν ὀργίζεσθαι τῶν συμμάχων , ἀλλὰ τοῖς ἀπιστουμένοις τῶν στρατηγῶν ·
οὗτοι γὰρ ὑμᾶς ποιοῦσι φοβεροὺς καὶ τοῖς χωρὶς ὑμῶν σώζεσθαι μὴ δυναμένοις .
κινηθεὶς οὖν ὁ δῆμος ὑπὸ τοῦ λόγου καὶ μεταπεσών ἐκέλευεν αὐτὸν ἐκεῖνον ἑτέραν προσλαβόντα δύναμιν βοηθεῖν τοῖς συμμάχοις εἰς τὸν Ἑλλήσποντον ὃ μεγίστην ῥοπὴν ἐποίησε πρὸς τὸ σωθῆναι τὸ Βυζάντιον .
ἦν μὲν γὰρ ἤδη μεγάλη δόξα τοῦ Φωκίωνος ·
ἐπεὶ δὲ καὶ Λέων , ἀνὴρ Βυζαντίων πρῶτος ἀρετῇ καὶ τῷ Φωκίωνι γεγονὼς ἐν Ἀκαδημείᾳ συνήθης , ἀνεδέξατο τὴν πίστιν ὑπὲρ αὐτοῦ πρὸς τὴν πόλιν , οὐκ εἴασαν ἔξω στρατοπεδεῦσαι βουλόμενον , ἀλλ ἀνοίξαντες τὰς πύλας ἐδέξαντο καὶ κατέμιξαν ἑαυτοῖς τοὺς Ἀθηναίους , οὐ μόνον ἀνεγκλήτους ταῖς διαίταις καὶ σώφρονας , ἀλλὰ καὶ προθυμοτάτους ἐν τοῖς ἀγῶσι διὰ τὴν πίστιν γενομένους .
οὕτω μὲν ὁ Φίλιππος ἐξέπεσε τοῦ Ἑλλησπόντου τότε καὶ κατεφρονήθη , δοκῶν ἄμαχός τις εἶναι καὶ ἀνανταγώνιστος , ὁ δὲ Φωκίων καὶ ναῦς τινας εἷλεν αὐτοῦ καὶ φρουρουμένας πόλεις ἀνέλαβε , καὶ πολλαχόθι τῆς χώρας ἀποβάσεις ποιούμενος ἐπόρθει καὶ κατέτρεχε , μέχρι οὗ τραύματα λαβὼν ὑπὸ τῶν προσβοηθούντων ἀπέπλευσε .
τῶν δὲ Μεγαρέων ἐπικαλουμένων κρύφα , φοβούμενος ὁ Φωκίων τοὺς Βοιωτοὺς μὴ προαισθόμενοι φθάσωσι τὴν βοήθειαν , ἐκκλησίαν συνήγαγεν ἕωθεν , καὶ προσαγγείλας τὰ παρὰ τῶν Μεγαρέων τοῖς Ἀθηναίοις , ὡς ἐπεψηφίσαντο , τῇ σάλπιγγι σημήνας εὐθὺς ἀπὸ τῆς ἐκκλησίας ἦγεν αὐτοὺς τὰ ὅπλα λαβόντας .
δεξαμένων δὲ τῶν Μεγαρέων προθύμως τήν τε Νίσαιαν ἐτείχισε , καὶ διὰ μέσου σκέλη δύο πρὸς τὸ ἐπίνειον ἀπὸ τοῦ ἄστεος ἐνέβαλε , καὶ συνῆψε τῇ θαλάττῃ τήν πόλιν , ὥστε τῶν κατὰ γῆν πολεμίων ὀλίγον ἤδη φροντίζουσαν ἐξηρτῆσθαι τῶν Ἀθηναίων .
ἤδη δὲ πρὸς Φίλιππον ἐκπεπολεμωμένων παντάπασι , καί στρατηγῶν αὐτοῦ μὴ παρόντος ἑτέρων ἐπὶ τὸν πόλεμον ᾑρημένων , ὡς κατέπλευσεν ἀπὸ τῶν νήσων , πρῶτον μὲν ἔπειθε τὸν δῆμον εἰρηνικῶς ἔχοντος τοῦ Φιλίππου καί φοβουμένου τὸν κίνδυνον ἰσχυρῶς δέχεσθαι τὰς διαλύσεις ·
καί τινος ἀντικρούσαντος αὐτῷ τῶν εἰωθότων κυλινδεῖσθαι περὶ τὴν Ἡλιαίαν καί συκοφαντεῖν , καί εἰπόντος , σὺ δὲ τολμᾷς , ὦ Φωκίων , ἀποτρέπειν Ἀθηναίους ἤδη τὰ ὅπλα διὰ χειρῶν ἔχοντας ;
ἔγωγε , εἶπε , καί ταῦτα εἰδὼς ὅτι πολέμου μὲν ὄντος ἐγὼ σοῦ , εἰρήνης δὲ γενομένης σὺ ἐμοῦ ἄρξεις 0 .
ὡς δ οὐκ ἔπειθεν , ἀλλ ὁ Δημοσθένης ἐκράτει κελεύων ὡς πορρωτάτω τῆς Ἀττικῆς θέσθαι μάχην τοὺς Ἀθηναίους , ὦ τᾶν , ἔφη , μὴ ποῦ μαχώμεθα σκοπῶμεν , ἀλλὰ πῶς νικήσωμεν .
οὕτω γὰρ ἔσται μακρὰν ὁ πόλεμος , ἡττωμένοις δὲ πᾶν ἀεὶ δεινὸν ἐγγὺς πάρεστι .
γενομένης δὲ τῆς ἥττης καί τῶν θορυβοποιῶν καί νεωτεριστῶν ἐν ἄστει τὸν Χαρίδημον ἑλκόντων ἐπὶ τὸ βῆμα καί στρατηγεῖν ἀξιούντων , ἐφοβήθησαν οἱ βέλτιστοι ·
καί τὴν ἐξ Ἀρείου πάγου βουλὴν ἔχοντες ἐν τῷ δήμῳ δεόμενοι καί δακρύοντες μόλις ἔπεισαν ἐπιτρέψαι τῷ Φωκίωνι τὴν πόλιν .
ὁ δὲ τὴν μὲν ἄλλην τοῦ Φιλίππου πολιτείαν καί φιλανθρωπίαν ᾤετο δεῖν προσδέχεσθαι ·
δημάδου δὲ γράψαντος ὅπως ἡ πόλις μετέχοι τῆς κοινῆς εἰρήνης καί τοῦ συνεδρίου τοῖς Ἕλλησιν , οὐκ εἴα πρὸ τοῦ γνῶναι τίνα Φίλιππος αὑτῷ γενέσθαι παρὰ τῶν Ἑλλήνων ἀξιώσει ·
κρατηθεὶς δὲ τῇ γνώμῃ διὰ τὸν καιρόν , ὡς εὐθὺς ἑώρα τοὺς Ἀθηναίους μεταμελομένους , ὅτι καί τριήρεις ἔδει παρέχειν τῷ Φιλίππῳ καί ἱππεῖς , ταῦτα , ἔφη , φοβούμενος ἠναντιούμην ·
ἐπεὶ δὲ συνέθεσθε , δεῖ μὴ βαρέως φέρειν μη δὲ ἀθυμεῖν , μεμνημένους ὅτι καί οἱ πρόγονοί ποτὲ μὲν ἄρχοντες , ποτὲ δὲ ἀρχόμενοι , καλῶς δὲ ἀμφότερα ταῦτα ποιοῦντες καὶ τὴν πόλιν ἔσωσαν καὶ τοὺς Ἕλληνας 0 1 .
φιλίππου δὲ ἀποθανόντος εὐαγγέλια θύειν τὸν δῆμον οὐκ εἴα ·
καί γὰρ ἀγεννὲς εἶναι ἐπιχαίρειν , καί τὴν ἐν Χαιρωνείᾳ , παραταξαμένην πρὸς αὐτοὺς δύναμιν ἑνὶ σώματι μόνον ἐλάττω γενέσθαι 0 .
δημοσθένους δὲ λοιδοροῦντος τὸν Ἀλέξανδρον ἤδη προσάγοντα ταῖς Θήβαις ἔφη ·
σχέτλιε , τίπτ ἐθέλεις ἐρεθιζέμεν ἄγριον ἄνδρα καὶ δόξης μεγάλης ὀρεγόμενον ;
ἢ βούλει πυρκαϊᾶς τηλικαύτης οὔσης ἐγγὺς ῥιπίσαι τὴν πόλιν ;
ἀλλ ἡμεῖς οὐ δὲ βουλομένοις ἀπολέσθαι τούτοις ἐπιτρέψομεν , οἱ διὰ τοῦτο στρατηγεῖν ὑπομένοντες .
ὡς δὲ ἀπωλώλεισαν αἱ Θῆβαι καὶ ὁ Ἀλέξανδρος ἐξῃτεῖτο τοὺς περὶ Δημοσθένην καὶ Λυκοῦργον καὶ Ὑπερείδην καὶ Χαρίδημον , ἡ δὲ ἐκκλησία πρὸς ἐκεῖνον ἀπέβλεπεν , ὀνομαστὶ πολλάκις καλούμενος ἀνέστη καὶ τῶν φίλων ἕνα παραστησάμενος , ᾧ μάλιστα χρώμενος διετέλει καὶ πιστεύων καὶ ἀγαπῶν , εἰς τοιαῦτα , ἔφη , τὴν πόλιν οὗτοι παραγηόχασιν ὥστ ἔγωγε , κ ἂν Νικοκλέα τις τοῦτον ἐξαιτῇ , διδόναι κελεύσω .
τὸ μὲν γὰρ αὐτὸς ὑπὲρ ὑμῶν ἁπάντων ἀποθανεῖν εὐτυχίαν ἂν ἐμαυτοῦ θείμην .
ἐλεῶ δέ , εἶπεν , ἄνδρες Ἀθηναῖοι , καὶ τοὺς ἐκ Θηβῶν δεῦρο πεφευγότας , ἀρκεῖ δὲ τὰς Θήβας κλαίειν τοῖς Ἕλλησι .